ตำบลพระธาตุผาแดง

ตำบลพระธาตุผาแดง เป็นตำบลหนึ่งในอำเภอแม่สอด

**ประวัติ**
ตำบลพระธาตุผาแดงเป็นตำบลที่ 10 ของอำเภอแม่สอด แต่เดิมเป็นหมู่บ้านที่ขึ้นกับตำบลแม่ตาว ต่อมาได้แยกเป็นตำบลใหม่เมื่อปี พ.ศ. 2529 เนื่องจากมีหมู่บ้านและประชากรมีจำนวนเพิ่มขึ้น ซึ่งในสมัยนั้นตรงกับนายพยูณ มีทองคำ ดำรงตำแหน่งนายอำเภอแม่สอด พร้อมให้แยกตำบลและตั้งชื่อตำบลใหม่ว่า “ ตำบลพระธาตุผาแดง ”
ปี พ.ศ. 2529 มีประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอแม่สอด จังหวัดตาก เมื่อวันที่ 20 สิงหาคม 2529 ลงนามโดย พิศาล มูลศาสตรสาทร ปลัดกระทรวงมหาดไทย (ฉบับพิเศษ หน้า 85-103 เล่มที่ 103 ตอนที่ 175 ราชกิจจานุเบกษา 10 ตุลาคม 2529) เนื่องด้วยผู้ว่าราชการจังหวัดตาก ได้ดำเนินการตั้งและเปลี่ยนแปลงเขตตำบลภายในท้องที่ โดยอาศัยอำนาจตามความใน พ.ร.บ. ลักษณะปกครองท้องที่ พระพุทธศักราช 2475 มาตรา 6 และมาตรา 29 ดังต่อไปนี้
อำเภอแม่สอด
1.  ตั้งตำบลด่านแม่ละเมา ในท้องที่อำเภอแม่สอด จังหวัดตาก โดยให้มีเขตการปกครอง รวม 7 หมู่บ้าน
*หมู่ที่ 1  โอนจากหมู่ที่ 3	(บ้านห้วยยะอุ)	ตำบลพะวอ
*หมู่ที่ 2  โอนจากหมู่ที่ 4	(บ้านปางส้าน)	ตำบลพะวอ
*หมู่ที่ 3  โอนจากหมู่ที่ 5	(บ้านห้วยพลู)	ตำบลพะวอ
*หมู่ที่ 4  โอนจากหมู่ที่ 11 (บ้านยางห้วยยะอุ)	ตำบลพะวอ
*หมู่ที่ 5  โอนจากหมู่ที่ 12 (บ้านมูเซอส้มป่อย)	ตำบลพะวอ
*หมู่ที่ 6  โอนจากหมู่ที่ 9	(บ้านขุนห้วยช้างไล่)	ตำบลพะวอ
*หมู่ที่ 7	โอนจากหมู่ที่ 14 (บ้านธงชัย)	ตำบลพะวอ และให้มีอาณาเขตดังนี้
*ทิศเหนือ
ติดต่อกับเขตตำบลพะวอ อำเภอแม่สอด โดยถือสันเขาดอยปูแป้ และสันเขาธงชัย เป็นแนวแบ่งเขต
*ทิศใต้
ติดต่อกับเขตตำบลพะวอ อำเภอแม่สอด โดยถือร่องน้ำลึกห้วยแม่ละเมา เป็นแนวเขตตลอด
*ทิศตะวันออก
ติดต่อกับเขตตำบลหนองบัวใต้ อำเภอเมืองตาก จังหวัดตาก โดยถือสันเขาธงชัย เป็นแนวแบ่งเขต
*ทิศตะวันตก
ติดต่อกับเขตตำบลพะวอ อำเภอแม่สอด จังหวัดตาก โดยถือสันปันน้ำระหว่างห้วยแม่ละเมา กับห้วยพลู เป็นแนวแบ่งเขต
ให้ตำบลพะวอ (ตำบลที่มีการเปลี่ยนแปลง) มีอาณาเขตดังนี้
*ทิศเหนือ	แบ่งออกเป็น 2 ช่วง ดังนี้
**ช่วงที่ 1   ติดต่อกับตำบลด่านแม่ละเมา อำเภอแม่สอด จังหวัดตาก โดยถือลำห้วยแม่ละเมา เป็นแนวแบ่งเขต
**ช่วงที่ 2   ติดต่อกับตำบลแม่กาษา อำเภอแม่สอด ตำบลแม่จะเรา อำเภอแม่ระมาด และตำบลแม่ท้อ ตำบลหนองบัวใต้ อำเภอเมืองตาก จังหวัดตากโดยถือลำห้วยแม่กื้ดสามท่า ห้วยป่าเตย ห้วยสามหมื่นหลวง เทือกเขาธงชัย เป็นแนวแบ่งเขต
*ทิศใต้	    ติดต่อกับตำบลแม่กุ ตำบลมหาวัน อำเภอแม่สอด และตำบลคีรีราษฎร์ กิ่งอำเภอพบพระ จังหวัดตาก โดยถือสันเขาดอยผาแดง ขุนห้วยผักกูด ขุนห้วยซุกกะรี ขุนห้วยผักกูดหวาน เป็นแนวแบ่งเขต
*ทิศตะวันออก ติดต่อกับตำบลคีรีราษฎร์ กิ่งอำเภอพบพระ จังหวัดตาก โดยถือผักกูดหวาน ห้วยอุ้มเปี้ยม เป็นแนวแบ่งเขต
*ทิศตะวันตก   ติดต่อกับตำบลแม่ปะ ตำบลพระธาตุผาแดง ตำบลแม่กุ อำเภอแม่สอด จังหวัดตาก โดยถือสันเขาดอยหลวง ดอยพะวอ และดอยผาแดง เป็นแนวแบ่งเขต
2.  ตั้งตำบลพระธาตุผาแดง ในท้องที่อำเภอแม่สอด จังหวัดตาก โดยให้มีเขตการปกครอง รวม 5 หมู่บ้าน
*หมู่ที่ 1  โอนจากหมู่ที่ 1	(บ้านค้างภิบาล)		ตำบลแม่ตาว
*หมู่ที่ 2  โอนจากหมู่ที่ 4	(บ้านหัวฝาย)		ตำบลแม่ตาว
*หมู่ที่ 3  โอนจากหมู่ที่ 6	(บ้านแม่ตาวใหม่)	ตำบลแม่ตาว
*หมู่ที่ 4  โอนจากหมู่ที่ 8	(บ้านพะเด๊ะ)		ตำบลแม่ตาว
*หมู่ที่ 5  โอนจากหมู่ที่ 10	(บ้านถ้ำเสือ)		ตำบลแม่ตาว
และให้มีอาณาเขตดังนี้
*ทิศเหนือ	ติดต่อกับเขตตำบลแม่สอด ตำบลแม่ปะ อำเภอแม่สอด จังหวัดตาก โดยถือลำเหมืองห้วยโป่ง ห้วยแม่สอด เป็นแนวแบ่งเขต
*ทิศใต้		ติดต่อกับเขตตำบลแม่กุ อำเภอแม่สอด จังหวัดตาก โดยถือลำเหมืองดอยผาแดง สันเขาดอยผาแดง เป็นแนวเขตตลอด
*ทิศตะวันออก	ติดต่อกับเขตตำบลพะวอ อำเภอแม่สอด โดยถือสันเขาขี้ค้างคาวและดอยผาแดง เป็นแนวแบ่งเขต
*ทิศตะวันตก	ติดต่อกับเขตตำบลแม่ตาว โดยถือสันถนนสายแม่สอด-ค้างภิบาล ลำห้วยแห้งและถนนสายแม่สอด-อุ้มผาง เป็นแนวแบ่งเขต
ให้ตำบลแม่ตาว (ตำบลที่มีการเปลี่ยนแปลง) มีอาณาเขตดังนี้
*ทิศเหนือ	ติดต่อกับตำบลท่าสายลวด เทศบาลตำบลแม่สอด อำเภอแม่สอด จังหวัดตาก โดยถือลำห้วยน้ำดิบ และลำเหมืองหลวง เป็นแนวแบ่งเขต
*ทิศใต้		ติดต่อกับตำบลแม่กุ อำเภอแม่สอด จังหวัดตาก โดยถือลำห้วยลึก และลำเหมือง เป็นแนวแบ่งเขต
*ทิศตะวันออก	ติดต่อกับเขตตำบลพระธาตุผาแดง อำเภอแม่สอด โดยถือแนวถนนสายแม่สอด-ค้างภิบาล ลำห้วยแห้ง และถนนสายแม่สอด-อุ้มผาง เป็นแนวแบ่งเขต
*ทิศตะวันตก	ติดต่อประเทศสาธารณรัฐสังคมนิยมแห่งสหภาพพม่า โดยใช้ร่องน้ำลึกแม่เมย เป็นแนวแบ่งเขต
ทั้งนี้ ตั้งแต่วันที่ 1 สิงหาคม พ.ศ. 2529 เป็นต้นไป

**ภูมิศาสตร์**
ตำบลพระธาตุผาแดงมีอาณาเขตติดต่อ ดังนี้- ทิศเหนือ  ติดต่อกับเทศบาลนครแม่สอด ตำบลแม่สอด และองค์การบริหารส่วนตำบลแม่ปะ ตำบลแม่ปะ  - ทิศใต้  ติดต่อกับเทศบาลตำบลแม่กุ และองค์การบริหารส่วนตำบลแม่กุ ตำบลแม่กุ   - ทิศตะวันออก  ติดต่อกับองค์การบริหารส่วนตำบลพะวอ ตำบลพะวอ  - ทิศตะวันตก  ติดต่อกับเทศบาลนครแม่สอด ตำบลแม่สอด และเทศบาลตำบลแม่ตาว ตำบลแม่ตาว 
ตำบลพระธาตุผาแดง เป็นตำบลที่มีลักษณะภูมิประเทศ 2 ลักษณะ คือ- ลักษณะที่ 1 เป็นภูเขาสูงป่าไม้ต้นน้ำลำธาร ซึ่งเป็นหมู่บ้านของชาวไทยภูเขากะเหรี่ยง ได้แก่ บ้านพะเด๊ะ บ้านถ้ำเสือ และบ้านขุนห้วยแม่สอด - ลักษณะที่ 2 เป็นพื้นที่ราบ ซึ่งเป็นหมู่บ้านชาวเขาไทยเหนือ ทีได้อพยพย้ายถิ่นฐานมาอยู่นานแล้ว ได้แก่ บ้านค้างภิบาล บ้านหัวฝาย บ้านแม่ตาวใหม่ และบ้านเอื้องดอย

**การปกครอง == 
ตำบลพระธาตุผาแดง ประกอบด้วย 7 หมู่บ้าน คือ- หมู่ที่ 1 ชื่อหมู่บ้าน "บ้านค้างภิบาล" มีจำนวน 740 ครัวเรือน เป็นประชากรชาย 966 คน ประชากรหญิง 1,001 คน รวมมีพลเมืองทั้งสิ้น 1,967 คน - หมู่ที่ 2 ชื่อหมู่บ้าน "บ้านหัวฝาย" มีจำนวน 563 ครัวเรือน เป็นประชากรชาย 765 คน ประชากรหญิง 717 คน รวมมีพลเมืองทั้งสิ้น 1,482 คน - หมู่ที่ 3 ชื่อหมู่บ้าน "บ้านแม่ตาวใหม่" มีจำนวน 278 ครัวเรือน เป็นประชากรชาย 375 คน ประชากรหญิง 349 คน รวมมีพลเมืองทั้งสิ้น 724 คน - หมู่ที่ 4 ชื่อหมู่บ้าน "บ้านพะเด๊ะ" มีจำนวน 200 ครัวเรือน เป็นประชากรชาย 364 คน ประชากรหญิง 384 คน รวมมีพลเมืองทั้งสิ้น 748 คน - หมู่ที่ 5 ชื่อหมู่บ้าน "บ้านถ้ำเสือ" มีจำนวน 96 ครัวเรือน เป็นประชากรชาย 196 คน ประชากรหญิง 202 คน รวมมีพลเมืองทั้งสิ้น 398 คน - หมู่ที่ 6 ชื่อหมู่บ้าน "บ้านขุนห้วยแม่สอด" มีจำนวน 83 ครัวเรือน เป็นประชากรชาย 156 คน ประชากรหญิง 148 คน รวมมีพลเมืองทั้งสิ้น 304 คน - หมู่ที่ 7 ชื่อหมู่บ้าน "บ้านเอื้องดอย" มีจำนวน 466 ครัวเรือน เป็นประชากรชาย 448 คน ประชากรหญิง 236 คน รวมมีพลเมืองทั้งสิ้น 684 คน 
รวมทั้ง 7 หมู่บ้าน มีจำนวน 2,146 ครัวเรือน เป็นประชากรชาย 3,058 คน ประชากรหญิง 3,031 คน รวมมีพลเมืองทั้งสิ้น 6,089 คน   
ในแต่ละหมู่บ้านจะมีการเลือกตั้งผู้ใหญ่บ้าน หมู่บ้านละ 1 คน จากนั้นจึงมีการเลือกตั้งกำนันตำบล 1 ตำแหน่ง อีกครั้ง หากผู้ใหญ่บ้านหมู่บ้านใดได้รับเลือกให้เป็นกำนันตำบล หมู่บ้านนั้นจะไม่มีผู้ใหญ่บ้าน ทั้งตำบลจะประกอบด้วย กำนันตำบล 1 คน/ตำแหน่ง และผู้ใหญ่บ้าน 6 คน/ตำแหน่ง

**การศึกษา**
 โรงเรียนประถมศึกษา 6 แห่ง  - โรงเรียนมัธยมศึกษาตอนต้น 1  แห่ง 

**การขนส่ง**
ที่ทำการองค์การบริหารส่วนตำบลพระธาตุผาแดงอยู่ห่างจากที่ว่าการอำเภอแม่สอด ระยะทาง 5 กิโลเมตร ตั้งอยู่ที่บ้านค้างภิบาล หมู่ที่ 1 ห่างจากทางหลวงแผ่นดินหมายเลข 1090 (แม่สอด-อุ้มผาง) บริเวณแยกพระธาตุผาแดง ประมาณ 200 เมตร และเส้นทางคมนาคมทางบกมีถนนสายหลักคือ ทางหลวงแผ่นดินหมายเลข 1090 (แม่สอด - อุ้มผาง) ตัดผ่าน มีรถโดยสารประจำทางแม่สอด – พบพระ และแม่สอด – ก.ม. 45 วิ่งผ่านช่วงเวลา 08.00 ถึง 18.00 น. ประชาชนส่วนมากเดินทางโดยรถจักรยานยนต์เป็นพาหนะในการเดินทาง
พาหนะที่ใช้ในการเดินทาง   - รถโดยสารประจำทางสายแม่สอด/พบพระ/อุ้มผาง - รถยนต์ส่วนตัว - มอเตอร์ไซด์ส่วนตัว - มอเตอร์ไซด์รับจ้าง

**ทรัพยากรธรรมชาติ**
ดิน
พื้นที่ตำบลพระธาตุผาแดง มีประมาณ 42,500 ไร่ แบ่งเป็น- พื้นที่เกษตรกรรม 13,197 ไร่ - อุตสาหกรรมประมาณ 2,500 ไร่ 
แร่ธาตุ
ตำบลพระธาตุผาแดงมีแร่ธาตุที่สำคัญ คือ แร่สังกะสี มีบริษัทที่ได้รับอนุญาตให้ประกอบกิจการทำเหมืองแร่อยู่ 2 บริษัท คือ - บริษัท ผาแดงอินดัสทรี จำกัด (มหาชน)- บริษัท ตากไมนิ่ง จำกัด

**สถานที่สำคัญ**
 เจดีย์พระธาตุผาแดง

**อ้างอิง**
 สรุปรายงานประจำปีตำบลพระธาตุผาแแดง- รายงานประจำปีองค์การบริหารส่วนตำบลพระธาตุผาแดง- http://123.242.165.138/tak_poc/vitual/index.php date=2010-03-15 
พระธาตุผาแดง
พระธาตุผาแดง